Bidgošč

**Bidgošč** ( [ˈbɨdɡɔʂt͡ʂ],  [ˈbʁɔmˌbɛʁk], ,  *Bidgaš*) om lidn Pol'šanman keskuzpalan lodehes. Se om valdkundan kahesanz' surtte lidn, üks' Kujavijan da Pomorjen sodaveikundan administrativižiš keskusišpäi (toine keskuz om Torun').

## Istorii
Eländpunktan aluz om pandud vl 1069 kuti zamk. Sai lidnan oiktusid Kazimir Surespäi vl 1346. Villän i keitandsolan torguindan znamasine keskuz Keskaigan.

Bidgošč šingotase kaikenvuiččel mašinansauvomižel (elektrotehnik, tömašinad, tarkoiged, mašiništ tegimišton sarakoiden täht, vagonad), himižel sarakol (organine sintez), mecümbriradmižel, sömtegimištol, finansižil holitišil, nahkan i keramikan pästandal.

## Geografijan andmused

Lidn sijadase Vislan randal sen huran Brda-ližajogen (245 km pitte) lanktendanno, 28..106 m korktusil, 60 m ü.m.t. keskmäižel korktusel. Sädab konurbacijad Torun'-lidnanke, matkan sen keskushesai om 42 km päivnouzmha-suvipäivnouzmha orhal. Matkad Varšavhasai om 225 km päivnouzmha-suvipäivnouzmha orhal vai 260 km avtotedme.

Klimat om ven kontinentaline. Voden keskmäine lämuz om +8,5 C°, kezakun-elokun +16,7..+19,1 C°, tal'vkun-uhokun −0,3..−1,5 C°. Ekstremumad oma −29,9 C° (viluku) i +38,3 C° (heinku). Kezaaigan minimum om −1,8 C° (kezaku), tal'vaigan maksimum om +15,9 C° (tal'vku). Ei voi panda halad heinkus-elokus vaiše. Paneb sadegid 532 mm vodes, enamba heinkus (83 mm), vähemba redukus-sulakus (26..40 mm kus). Kun keskmäine relätivine nepsuz vajehtase 70..75 % röunoiš sulakus-elokus, 86..90 % redukus-uhokus.

## Tobmuz

Bidgošč jagase kaks'kümneks ühesaks nimitadud eländmassivaks ().

Lidnan tobmuden pämez' om prezident (). Edeline lidnan pämez' om Konstanti Dombrovič (*Konstanty Dombrowicz*, kül'mku 2002 — tal'vku 2010).

## Eläjad
Vl 2014 lidnan eläjiden lugu oli 358 614 ristitud, vl 2021 — 341 692 ristitud. Kaikiš suremb lidnan ristitišt oli 386 855 eläjad vl 1998. Kaik 470 tuhad eläjid om ezilidnoidenke. Konurbacijan Toruninke ristitišt om läz 800 tuhad eläjid.

## Transport
Avtobusad i tramvaid oma kundaližeks transportaks lidnas, niiden ohjanduzkompanii om *ZDMiKP Bydgoszcz*.

Rahvahidenkeskeine soda- da civiline *Bidgošč*-lendimport Ignacii Jan Paderevskijan nimed (*BZG / EPBY*, 425 tuh. passažiroid vl 2019) sijadase koumes kilometras lidnan keskuzpalaspäi. Tehtas reisid Varšavha, Suren Britanijan järedoihe lidnoihe, om sezonižid čarterreisid Keskmeren päivnouzman lebutahoiže.

## Galerei

Bdg Um Grudziadzka 3 6-2015.jpg|Lidnan tobmuden sauvuz (2015)
Katedra św. Marcina i Mikołaja w Bydgoszczy 2023.jpg|Phh. Martinan i Mikulain kafedraline päjumalanpert', vn 2023 nägu (riman katoline, om saudud vll 1346−1425)
Bdg PESA 2 9-2015.jpg|Vagonansauvomižen *Pesa*-koncernan tegim vl 2015 (jonused, vagonad, tramvaid)
Bdg OperaNova 8 07-2013.jpg|*Opera Nova*-operteatr (2013)
Port lotniczy Bydgoszcz - terminal.jpg|Rahvahidenkeskeižen *Bidgošč*-lendimportan terminal vl 2010
Bydgoszcz Main Railway Station Glavna železnička stanica u Bidgošču.jpg|*Bidgošč-Päine*-raudtestancijan nügüd'aigaine sauvuz vl 2021


## Sebruzlidnad
*  Čerkasad, Ukrain (vn 2000 sügüz'kun 13. päiväspäi)
*  Hartford, Konnektikut, AÜV (30. sügüz'ku 1996)
*  Kragujevac, Serbii (23. heinku 1971)
*  Kremenčuk, Ukrain (30. kezaku 2004)
*  Mangeim, Baden-Vürtemberg, Saksanma (26. kül'mku 1991)
*  Ninbo, Čžeczän, Kitai (28. tal'vku 2005)
*  Patrad, Grekanma (8. reduku 2004)
*  Pavlodar, Kazahstan (10. sulaku 1997)
*  Pert, Šotlandii, Sur' Britanii (9. semendku 1998)
*  Pitešti, Romanii (22. kezaku 2007)
*  Redžo-Emil'j, Italii (12. sulaku 1962)
*  Sliven, Bolgarii (9. sügüz'ku 2019)
*  Vil'gel'mshafen, Alasaksonii, Saksanma (19. sulaku 2006)

## Homaičendad


## Irdkosketused
* Lidnan tobmuden sait (''bydgoszcz.pl'').  *(+ avtomatine äikel'ne känduz)*